অ্যান্ড্রু হাডসন
অ্যান্ড্রু চার্লস হাডসন (ইংরেজি: Andrew Hudson; জন্ম: ১৭ মার্চ, ১৯৬৫) নাটাল প্রদেশের ইশোই এলাকায় জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। দক্ষিণ আফ্রিকা জাতীয় ক্রিকেট দলের পক্ষে ১৯৯০-এর দশকে টেস্ট ও একদিনের আন্তর্জাতিকে অংশগ্রহণ করেছেন। ডানহাতি অ্যান্ড্রু হাডসন তার সমগ্র খেলোয়াড়ী জীবনে ৩৫টি টেস্ট ও ৮৯টি একদিনের আন্তর্জাতিকে জাতীয় দলের প্রতিনিধিত্ব করেন। ধারাবাহিকভাবে ১৬ গ্রীষ্ম মৌসুমে নিজ দেশ ও নিজ প্রদেশের কোয়াজুলু-নাটালের হয়ে খেলেন।